**Derek Allen Ryan** (s. 29. joulukuuta 1986 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Edmonton Oilersissa. Hän on pelipaikaltaan keskushyökkääjä ja laukoo oikealta.

Ura
---

### Seuraura

Ryan debytoi WHL-joukkue Spokane Chiefsissa kaudella 2003–2004. Varsinaisella tulokaskaudellaan 2004–2005 hän jakoi tehoilla 18+28=46 joukkueen sisäisen pistepörssin kolmannen sijan Ned Lukacevicin kanssa. Kaudella 2005–2006 Ryan voitti Chiefsin sisäisen piste- ja syöttöpörssin tehoilla 24+37=61. Myös kaudella 2006–2007 hän voitti joukkueen sisäisen pistepörssin tehoilla 28+31=59. Kevään 2007 pudotuspeleissä Ryan oli kolmella osumallaan Chiefsin paras maalintekijä Adam Hobsonin kanssa. WHL-kautensa jälkeen hän siirtyi loppukevääksi pelaamaan miesten pelejä alasarja UHL:n Kalamazoo Wingsiin.

Vuodet 2007–2011 Ryan kävi Albertan yliopistoa. Kaudella 2008–2009 hän oli joukkueensa paras maalintekijä ja toiseksi paras pistemies Chad Klassenin jälkeen tehoilla 16+19=35. Ryan palkittiin kauden päätteeksi CIS:n läntisen konferenssin urheiluhenkisimpänä pelaajana UBC Hockey Alumni Trophylla ja valittiin toiseen tähdistökentälliseen. Kaudella 2009–2010 hän oli Albertan toiseksi paras pistemies Klassenin jälkeen tehoilla 14+25=39, valittiin läntisen konferenssin ensimmäiseen tähdistökentälliseen sekä koko CIS:n toiseen tähdistökentälliseen. Kaudella 2010–2011 Ryan voitti koko CIS:n läntisen konferenssin pistepörssin tehoilla 17+30=47 ja palkittiin Dave "Sweeney" Schriner Scoring Trophylla. Hänet valittiin myös läntisen konferenssin arvokkaimmaksi pelaajaksi ensimmäiseen tähdistökentälliseen ja koko CIS:n ensimmäiseen tähdistökentälliseen.

Kaudeksi 2011–2012 Ryan siirtyi vuoden mittaisella sopimuksella Itävallan Erste Bank Eishockey Ligan unkarilaisjoukkue Alba Volán Székesfehérváriin. Hän oli tehoilla 25+24=49 joukkueen toiseksi paras maalintekijä sekä kolmanneksi paras pistemies Krisztián Palkovicsin kanssa. He jakoivat EBEL:n pistepörssin yhdeksännen sijan. Maalipörssisä Ryan sijoittui toiseksi EHC Linzin Danny Irmenin ja Medveščak Zagrebin Ryan Kinasewichin kanssa. Alba Volán pelasi kauden päätteeksi myös Unkarin pääsarjan pudotuspeleissä, jotka päättyivät mestaruuteen. Huhtikuussa 2012 Ryan teki vuoden mittaisen jatkosopimuksen joukkueen kanssa.

Ryan ei jatkanut sopimuksestaan huolimatta Alba Volánissa, vaan hän siirtyi kaudeksi 2012–2013 paremman sopimuksen ja olosuhteiden perässä toiseen EBEL-seuraan, Villacher SV:hen. Ryan voitti joukkueen sisäisen piste- ja maalipörssin tehoilla 27+39=66 ja sijoittui EBEL:n pistepörssissä toiseksi edellään vain Dornbirner EC:n Luciano Aquino. Hän voitti myös Villachin sisäisen tehotilaston lukemalla +16. Kevään 2013 pudotuspeleissä Ryan oli joukkueen paras pistemies ja syöttäjä tehoilla 3+8=11. Kaudella 2013–2014 hän voitti tehoilla 38+46=84 koko EBEL:n maalipörssin ja sijoittui pistepörssissä toiseksi edellään vain joukkuetoveri John Hughes. Ryan voitti myös liigan tehotilaston lukemalla +26. Hän voitti myös kevään 2014 pudotuspelien piste- ja syöttöpörssin tehoilla 2+14=16 sekä Villachin sisäisen tehotilaston lukemalla +6. Ryan palkittiin kauden päätteeksi koko EBEL:n arvokkaimpana pelaajana Ron Kennedy Trophylla.

Kaudeksi 2014–2015 Ryan siirtyi kaksivuotisella sopimuksella Ruotsin SHL-liigan Örebro HK:hon. Hän voitti koko liigan piste- ja syöttöpörssin tehoilla 15+45=60. Ryan palkittiin koko SHL:n arvokkaimpana pelaajana Guldhjälmenillä ja hänet valittiin SHL Awardsissa liigan vuoden hyökkääjäksi. Ryan jakoi myös lukemalla +18 Örebron sisäisen tehotilaston voiton Martin Johanssonin kanssa.

Ryan ei pelannut Örebrossa toista sopimuskauttaan, sillä NHL-varaamaton Ryan teki kesäkuussa 2015 vuoden mittaisen, kaksisuuntaisen ja 600 000 dollarin arvoisen tulokassopimuksen Carolina Hurricanesin kanssa. Hän aloitti kauden 2015–2016 AHL-joukkue Charlotte Checkersin vahvuudessa. Ryan nousi joukkueen kapteeniksi. Hän pelasi kauden aikana AHL:n tähdistöottelussa. Ryan debytoi Hurricanesin NHL-joukkueessa 1. maaliskuuta 2016 vieraissa New Jersey Devilsia vastaan. Hän sai ottelussa jääaikaa 14.38 minuuttia. Ryan teki myös NHL-uransa avausmaalin ylivoimalla Cory Schneiderin taakse. Hänet valittiin ottelun kolmostähdeksi. Hän pelasi kauden aikana NHL:ssä kuusi runkosarjaottelua tehden kaksi maalia ja oli Hurricanesin NHL-joukkueen vahvuudessa runkosarjan viimeisillä kierroksilla.

Heinäkuussa 2021 Ryan teki vapaana agenttina Edmonton Oilersin kanssa kaksivuotisen sopimuksen, jonka cap hit on 1,25 miljoonaa dollaria.

Kesäkuussa 2023 Ryan teki kaksivuotisen ja yhteensä 1,8 miljoonan dollarin arvoisen jatkosopimuksen.

### Maajoukkueura

Ryan edusti Yhdysvaltoja Deutschland Cupissa vuonna 2013, jolloin turnaus päättyi joukkueen voittoon. Hänellä on MM-pronssia vuodelta 2018.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Spokane Chiefs | WHL | 1 | 1 | 0 | 1 | 0 | 4 | 1 | 0 | 1 | 0 |
| 2004–2005 | Spokane Chiefs | WHL | 71 | 14 | 32 | 46 | 32 | – | – | – | – | – |
| 2005–2006 | Spokane Chiefs | WHL | 72 | 24 | 37 | 61 | 50 | – | – | – | – | – |
| 2006–2007 | Spokane Chiefs | WHL | 72 | 28 | 31 | 59 | 50 | 6 | 3 | 2 | 5 | 2 |
|  | Kalamazoo Wings | UHL | 3 | 0 | 2 | 2 | 0 | 13 | 4 | 1 | 5 | 8 |
| 2007–2008 | Univ. of Alberta | CIS | 28 | 11 | 14 | 25 | 20 | – | – | – | – | – |
| 2008–2009 | Univ. of Alberta | CIS | 25 | 16 | 19 | 35 | 16 | 5 | 1 | 6 | 7 | 2 |
| 2009–2010 | Univ. of Alberta | CIS | 28 | 14 | 25 | 39 | 30 | 5 | 0 | 2 | 2 | 0 |
| 2010–2011 | Univ. of Alberta | CIS | 28 | 17 | 30 | 47 | 18 | 4 | 4 | 5 | 9 | 0 |
| 2011–2012 | Alba Volán Székesfehérvár | EBEL | 50 | 25 | 24 | 49 | 20 | 6 | 1 | 3 | 4 | 6 |
|  | Alba Volán Székesfehérvár | Unkari | – | – | – | – | – | 5 | 3 | 7 | 10 | 2 |
| 2012–2013 | Villacher SV | EBEL | 54 | 27 | 39 | 66 | 22 | 7 | 3 | 8 | 11 | 6 |
| 2013–2014 | Villacher SV | EBEL | 54 | 38 | 46 | 84 | 50 | 9 | 2 | 14 | 16 | 6 |
| 2014–2015 | Örebro HK | SHL | 55 | 15 | 45 | 60 | 18 | 6 | 0 | 1 | 1 | 2 |
| 2015–2016 | Charlotte Checkers | AHL | 70 | 23 | 32 | 55 | 24 | – | – | – | – | – |
|  | Carolina Hurricanes | NHL | 6 | 2 | 0 | 2 | 2 | – | – | – | – | – |
| 2016–2017 | Carolina Hurricanes | NHL | 67 | 11 | 18 | 29 | 22 | – | – | – | – | – |
|  | Charlotte Checkers | AHL | 9 | 5 | 8 | 13 | 0 | – | – | – | – | – |
| 2017–2018 | Carolina Hurricanes | NHL | 80 | 15 | 23 | 38 | 28 | – | – | – | – | – | MM | 10 | 4 | 3 | 7 | 0 |
| 2018–2019 | Calgary Flames | NHL | 81 | 13 | 25 | 38 | 24 | 5 | 1 | 0 | 1 | 2 | MM | 7 | 1 | 3 | 4 | 2 |
| 2019–2020 | Calgary Flames | NHL | 68 | 10 | 19 | 29 | 10 | 10 | 0 | 2 | 2 | 0 |
| 2020–2021 | Calgary Flames | NHL | 43 | 2 | 11 | 13 | 16 | – | – | – | – | – |
| 2021–2022 | Edmonton Oilers | NHL | 75 | 10 | 12 | 22 | 8 | 15 | 1 | 2 | 3 | 4 |
| 2022–2023 | Edmonton Oilers | NHL | 80 | 13 | 7 | 20 | 28 | 11 | 1 | 2 | 3 | 0 |
| 8 kautta | yhteensä | NHL | 500 | 76 | 115 | 191 | 138 | 41 | 3 | 6 | 9 | 6 |
| 2 kautta | yhteensä | AHL | 79 | 28 | 40 | 68 | 24 | – | – | – | – | – |
| 3 kautta | yhteensä | EBEL | 158 | 90 | 109 | 199 | 92 | 22 | 6 | 25 | 31 | 18 |
| 1 kausi | yhteensä | SHL | 55 | 15 | 45 | 60 | 18 | 6 | 0 | 1 | 1 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Derek Ryan**.
* Derek Ryan The Internet Hockey Databasessa (englanniksi)
* Derek Ryan *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Derek Ryan *Elite Prospects*. Everysport Media Group AB.  (englanniksi)
2. 1 2  Derek Ryan The Internet Hockey Databasessa (englanniksi)
3. ↑  Láda, Magosi, Sikorcin és Ryan...  22.6.2011. Alba Volán SC Jégkorong-szakosztály.  Arkistoitu 31.5.2014. Viitattu 8.2.2015. (unkariksi)
4. ↑  Derek Ryan és Harlan Pratt marad Fehérváron!  3.4.2012. Alba Volán SC Jégkorong-szakosztály.  Arkistoitu 8.2.2015. Viitattu 8.2.2015. (unkariksi)
5. ↑  DEREK RYAN stürmt für den VSV!  7.7.2012. EC VSV.  Arkistoitu 8.2.2015. Viitattu 8.2.2015. (saksaksi)
6. ↑  Gullbrand, Johannes: Örebro Hockey presenterade fyra nya spelare  10.4.2014. SHL AB. Viitattu 8.2.2015. (ruotsiksi)
7. ↑  Williams, Terrell: Hurricanes Sign Derek Ryan  15.6.2015. RALEIGH, NC:  Carolina Hurricanes.  Arkistoitu 18.6.2015. Viitattu 16.6.2015. (englanniksi)
8. ↑  Preston, Ken: Hurricanes Trim Training Camp Roster by Five  3.10.2015. RALEIGH, NC:  Carolina Hurricanes. Viitattu 10.2.2016. (englanniksi)
9. ↑  Boxscore – Carolina Hurricanes – NHL.com  1.3.2016. Carolina Hurricanes. Viitattu 15.4.2016. (englanniksi)
10. ↑
11. ↑